
Riigihanke korraldamine ja sõiduauto liisingulepingu sõlmimiseks volitamine

1. ASJAOLUD JA MENETLUSE KÄIK

Narva Linna Sotsiaalabiamet sõlmis Swedbank Liising AS-ga 11.12.2012.a liisingulepingu                 nr 01157050L sõiduauto PEUGEOT 508 ACTIVE 1.6, ehitusaasta 2012, VIN-kood VF38E5FV8CL083305, reg. nr. 130BHR, kasutamiseks.
Liisingulepingu lõpetamise päeval, e. 15.12.2017.a, on kasutusrendilepingu jääkväärtus  3 650,00 eurot ilma käibemaksuta.
Seoses sellega, taotleb Narva Linna Sotsiaalabiamet riigihanke läbiviimist uue sõiduauto liisingulepingu sõlmimiseks. Uue sõiduauto kasutusrendile võtmisel kasutab amet kasutusrendil sõiduauto tagasiostu summa esimese sissemaksena. Tingimustel, et esimene sissemakse koosneb – PEUGEOT 508 ACTIVE 1.6, ehitusaasta 2012, VIN-kood VF38E5FV8CL083305, eest pakutava tagasiostu summast, millest arvestatakse maha selle auto liisingulepingu (liisinguleping nr. 01157050L) lõpetamise päeval 15.12.2017 jääkväärtus 3 650,00 eurot, millele lisandub käibemaks.

2. ÕIGUSLIKUD ALUSED

2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2  Riigihangete seaduse § 5 lõigete 1 ja 2 alusel kohaliku omavalitsuse üksus on kohustatud järgima antud seaduses sätestatud korda.
2.3  Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.

3.OTSUS

3.1 Algatada lihthanke „Sõiduauto kasutusrent” avatud hankemenetlus e-hankena vastavalt lisatud hankedokumentidele.
3.2 Määrata punktis 3.1 nimetatud lihthanke hankijaks Narva Linna Sotsiaalabiamet, lihthanke eest vastutavaks isikuks abilinnapead Narva Linna Sotsiaalabiameti direktori ülesannetes Tatjana Patsanovskaja ja volitatud isikuks Narva Linna Sotsiaalabiameti peaspetsialisti Aleksei Ivanov.

3.3 Volitada Narva Linna Sotsiaalabiamet sõlmima edukaks tunnistatud pakkumuse esitanud pakkujaga liisinguleping.
4.RAKENDUSSÄTTED

4.1 Korraldus jõustub seadusega sätestatud korras.
4.2 Pakkuja, taotleja või hankemenetluses osalemisest huvitatud ettevõtja võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

